ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1978/97 υποβολή: Bryan Cassidy (PPE) προς την Επιτροπή (9 Iουνίου 1997)

Θέμα: Μέλη των συμβουλευτικών ομάδων

Στην Επίσημη Εφημερίδα C 114 της 12ης Απριλίου 1997, η Επιτροπή ανακοίνωσε τα μέλη των επιτροπών σχετικά με:

τους παραγωγούς αλιευτικών προϊόντων τους αλιευτικούς συνεταιρισμούς τις τράπεζες που χρηματοδοτούν ναυτιλιακές δραστηριότητες πιστωτικά ιδρύματα εξειδικευμένα όσον αφορά τους συνεταιρισμούς το εμπόριο αλιευτικών προϊόντων τις αλιευτικές βιομηχανίες τους εργαζόμενους στον τομέα της αλιείας και των αλιευτικών προϊόντων τους καταναλωτές.

Ωστόσο, δεν αναφέρεται ούτε το κράτος μέλος καταγωγής ούτε οι οργανισμοί στους οποίους ανήκουν τα μέλη των εν λόγω επιτροπών.

Θα μπορούσε η Επιτροπή να παράσχει τις ανωτέρω πληροφορίες;

Απάντηση της κας Bonino εξ ονόματος της Επιτροπής (25 Ιουλίου 1997)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-1159/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Κινητή μονάδα παροχής πληροφοριών της Ευρωπαϊκής Επιτροπής

Γιατί κατά την επίσκεψη της κινητής μονάδας παροχής πληροφοριών της Επιτροπής στο Southend College της εκλογικής μου περιφέρειας, στις 6-7 Μαρτίου 1997, δεν διετίθεντο στοιχεία σχετικά με τα μέλη του Ευρωπαϊκού Κοινοβουλίου και τον ρόλο τον οποίο αυτά διαδραματίζουν; Μήπως η Επιτροπή δεν θεωρεί το Κοινοβούλιο ως ισότιμο εταίρο στην Ευρωπαϊκή Ένωση; Ή μήπως σε μια κινητή μονάδα παροχής πληροφοριών που περιλαμβάνει ένα φορτηγό όχημα βάρους 30 τόνων δεν υπήρχε επάρκεια χώρου για να συμπεριληφθούν πληροφορίες σχετικά με τους ΒΕΚ;

Απάντηση του κ. Oreja εξ ονόματος της Επιτροπής (6 Μαΐου 1997)

Η κινητή μονάδα παροχής πληροφοριών στην οποία αναφέρεται το Αξιότιμο Μέλος του Κοινοβουλίου επισκέφθηκε πράγματι το South East Essex College στο Southend-on-Sea στις 6 Μαρτίου 1997. Η παρουσία του Αξιότιμου Μέλους στην εν λόγω κινητή μονάδα παροχής πληροφοριών προσήλκυσε ασυνήθιστο αριθμό επισκεπτών και σημείωσε επιτυχία. Αυτή η μονάδα διαθέτει μεγάλο αριθμό δημοσιεύσεων σχετικά με τους ευρωπαίους βουλευτές, αλλά πιθανόν το Αξιότιμο Μέλος να μην έλαβε γνώση του γεγονότος.

Οι δημοσιεύσεις της κινητής μονάδας παροχής πληροφοριών επιλέγονται κατά τρόπον που να παρέχονται όλες οι απαραίτητες πληροφορίες στα πρόσωπα που επισκέπτονται την εν λόγω μονάδα. Οι μαθητές και οι σπουδαστές χρειάζονται να κατανοήσουν τη λειτουργία του συνόλου των ευρωπαϊκών οργάνων καθώς και το ρόλο που διαδραματίζουν οι εκπρόσωποι της χώρας τους σε ευρωπαϊκό επίπεδο.

Συνεπώς, οι ακόλουθες δημοσιεύσεις που περιλαμβάνουν λεπτομερείς πληροφορίες για το Κοινοβούλιο και τα Μέλη του ευρίσκονται πάντα στη διάθεσή τους στην κινητή μονάδα παροχής πληροφοριών:

Δημοσιεύσεις του Κοινοβουλίου

Το Ευρωπαϊκό Κοινοβούλιο Η Ευρώπη και σεις Η Ευρώπη εν συντομία Κατάλογοι των εκλογικών περιφερειών (κατάλογοι των Μελών του Ευρωπαϊκού Κοινοβουλίου και χάρτης των ευρωπαϊκών εκλογικών περιφερειών στο Ηνωμένο Βασίλειο) Η δημοκρατία μας ενώνει

Δημοσιεύσεις της Επιτροπής

Οι υπουργοί σας αποφασίζουν για την Ευρώπη (ενημερωτικό δελτίο) Δέκα μαθήματα για την Ευρώπη Το αλφάβητο του κοινοτικού δικαίου Τα όργανα της Ευρωπαϊκής Κοινότητας

Αντίγραφο της βιντεοταινίας «το Κοινοβούλιο κατά την εργασία του» διανένεται σε κάθε επισκεπτόμενο σχολείο ή κολλέγιο. Διατίθενται επίσης CD-ROM με λεπτομερείς πληροφορίες για το Κοινοβούλιο και σύντομη βιογραφία κάθε Κοινοβουλευτικού Μέλους του Ηνωμένου Βασιλείου.
ΓΡΑΠΤΗ ΕΡΩΤΗΣΗ P-2012/97 υποβολή: Graham Watson (ELDR) προς την Επιτροπή (4 Iουνίου 1997)

Θέμα: Χονγκ-Κονγκ

Θα γνωρίζει ασφαλώς η Επιτροπή ότι η Κοινή Δήλωση Κίνας Βρετανίας για το θέμα του Χονγκ-Κονγκ αναφέρει ότι το νομοθετικό σώμα της Ειδικής Διοικητικής Περιοχής του Χονγκ-Κονγκ θα συγκροτηθεί κατόπιν εκλογών. Θα γνωρίζει επίσης η Επιτροπή ότι το προσωρινό Νομοθετικό Συμβούλιο που «εξελέγη» από 400 επιλεγμένους ψηφοφόρους συνεδριάζει ήδη και διαχειρίζεται τις υποθέσεις της περιοχής πριν από την αλλαγή της κυριαρχίας την 1η Ιουλίου 1997 και ότι το ίδιο αυτό προσωρινό Νομοθετικό Συμβούλιο θα αντικαταστήσει το υπάρχον εκλεγμένο συμβούλιο τις πρώτες πρωινές ώρες της 1ης Ιουλίου.

Συμφωνεί η Επιτροπή ότι οι δράσεις του προσωρινού Νομοθετικού Συμβουλίου μέχρι σήμερα συνιστούν παραβίαση της Κοινής Δήλωσης του 1984 και ότι η λειτουργία του συμβουλίου αυτού μετά την 30ή Ιουνίου συνιστά επίσης παραβίαση της διεθνούς συμφωνίας που έχει κατατεθεί στα Ηνωμένα Έθνη;

Απάντηση του Sir Leon Brittan εξ ονόματος της Επιτροπής (25 Ιουνίου 1997)

Η Επιτροπή δεν είναι σε θέση να παράσχει την ακριβή νομική ανάλυση, που ζήτησε το Αξιότιμο Μέλος του Κοινοβουλίου, μιας συμφωνίας της οποίας η Κοινότητα δεν είναι συμβαλλόμενο μέρος. Ωστόσο, είναι σαφές ότι η διαμάχη και η ανησυχία που προκάλεσε ο διορισμός, τον προηγούμενο Δεκέμβριο, των μελλοντικών μελών του προσωρινού Νομοθετικού Συμβουλίου είναι δυνατόν να επηρεάσουν μόνον αρνητικά το γενικό κλίμα εμπιστοσύνης που επικρατεί στο Χονγκ Κονγκ μετά τη μεταβίβαση της εξουσίας. Αυτός είναι ο λόγος για τον οποίο η Επιτροπή ζήτησε τη διεξαγωγή εκλογών το ταχύτερο δυνατό μετά τη μεταβίβαση της εξουσίας στην Ειδική Διοικητική Περιοχή (ΕΔΠ), ούτως ώστε να καταστεί δυνατή η σύσταση νέου Νομοθετικού Συμβουλίου.

Έκτοτε, τα ορισθέντα μέλη του μελλοντικού προσωρινού Νομοθετικού Συμβουλίου έχουν συνεδριάσει αλλά δεν προτίθενται να λειτουργήσουν ως προσωρινό Νομοθετικό Συμβούλιο πριν από την 1η Ιουλίου 1997.

Εν τω μεταξύ, στην ένατη ολομέλεια της προπαρασκευαστικής επιτροπής της ΕΔΠ του Χονγκ Κονγκ καθορίσθηκε, τον Μάιο, η μέθοδος για την εκλογή του πρώτου Νομοθετικού Συμβουλίου της ΕΔΠ.

Οι μέθοδοι εκλογής που αποφασίσθηκαν τώρα για το πρώτο Νομοθετικό Συμβούλιο αντικατοπτρίζουν τις μεθόδους που έχουν καθορισθεί για τις μετέπειτα εκλογές του Νομοθετικού Συμβουλίου στο πλαίσιο του Βασικού Νόμου για το Χονγκ Κονγκ (που δημοσιεύθηκε το 1990 για τη θέση σε εφαρμογή της Κοινής Διακήρυξης στην οποία αναφέρεται το Αξιότιμο Μέλος του Κοινοβουλίου). Οι μέθοδοι αυτοί περιλαμβάνουν άμεσες και έμμεσες διαδικασίες, συμπεριλαμβανομένης της εκλογής από ειδικό σώμα εκλεκτόρων.

Η Επιτροπή αποδέχεται με ικανοποίηση την απόφαση της προπαρασκευαστικής επιτροπής σχετικά με τη διεξαγωγή των εκλογών στο πρώτο Νομοθετικό Συμβούλιο, το αργότερο, έως τις 30 Ιουνίου 1998. Η Επιτροπή ελπίζει ότι οι εκλογές αυτές είναι δυνατόν να πραγματοποιηθούν πολύ νωρίτερα από αυτή την ημερομηνία, ούτως ώστε να αρχίσει να σημειώνεται πρόοδος προς την κατεύθυνση του συμφωνηθέντος «τελικού στόχου», ο οποίος καθορίσθηκε στο πλαίσιο της βασικής νομοθεσίας, σχετικά με τη διεξαγωγή εκλογών με καθολική ψηφοφορία όσον αφορά όλα τα μέλη του Νομοθετικού Συμβουλίου της ΕΔΠ.
ΓΡΑΠΤΗ ΕΡΩΤΗΣΗ E-1181/97 υποβολή: Gianni Tamino (V) προς την Επιτροπή (3 Απριλίου 1997)

Θέμα: Χρηματοδοτήσεις ΕΕ για σφαγείο στρουθοκαμήλων στο Raiano (Ιταλία)

Σε άρθρο της εφημερίδας Il Messagero της 3.3.1997 αναφέρεται η είδηση της έναρξης των εργασιών για την κατασκευή της πρώτης ιταλικής εγκατάστασης για τη σφαγή στρουθοκαμήλων στην Ιταλία, στη θέση Raiano (L'Aquila), «μια επένδυση 5 δισεκ. λιρών, το 70% των οποίων χορηγείται με επιδοτούμενο επιτόκιο από την ΕΕ και το κράτος».

Όσον αφορά τις αρμοδιότητές της, μπορεί η Επιτροπή να επιβεβαιώσει την πληροφορία αυτή και να ανακοινώσει το κεφάλαιο του προϋπολογισμού και την αιτιολογία βάσει της οποίας χορηγήθηκε η χρηματοδότηση;

Επειδή δεν υφίσταται ειδική ρύθμιση για την προστασία των στρουθοκαμήλων όσον αφορά την εκτροφή και τη σφαγή τους, δεν θεωρεί η Επιτροπή ότι επιτρέποντας τη δραστηριότητα αυτή δημιουργείται συγκεκριμένος κίνδυνος για την ποιότητα ζωής των παραπάνω ζώων;

Aπάντηση του κ. Fischler εξ ονόματος της Επιτροπής (22 Μαΐου 1997)

Με βάση τις πληροφορίες της Επιτροπής καθώς και τις πληροφορίες των ιταλικών αρχών (περιφερειακών και εθνικών), καμιά επένδυση δεν χρηματοδοτήθηκε στο πλαίσιο των διαρθρωτικών ταμείων, για την εγκατάσταση σφαγής των στρουθοκαμήλων στο Abruzzo. Εάν το Αξιότιμο Μέλος του Κοινοβουλίου διαθέτει ακριβέστερα στοιχεία, η Επιτροπή θα μελετήσει σε βάθος το θέμα αυτό.

Ο τύπος αυτός εκτροφής που θα μπορούσε να είναι μία σημαντική οικονομική δραστηριότητα, ολοκληρώνοντας το γεωργικό εισόδημα, πρέπει ωστόσο να λάβει υπόψη τις ειδικές απαιτήσεις αυτού του είδους καθώς και τους κανόνες για την καλή μεταχείριση των ζώων. Κάθε δραστηριότητα εκτροφής και επεξεργασίας της παραγωγής στρουθοκαμήλων πρέπει βεβαίως να ακολουθεί τους κοινοτικούς και εθνικούς κανόνες υγιεινής που αφορούν την παραγωγή κρέατος.
ΓΡΑΠΤΗ ΕΡΩΤΗΣΗ E-1953/97 υποβολή: Brendan Donnelly (PPE) προς την Επιτροπή (4 Iουνίου 1997)

Θέμα: Εκ νέου χρήση ανακυκλωμένων ραδιενεργών μετάλλων σε συσκευασίες τροφίμων

Τί εγγυήσεις και ελέγχους χρησιμοποιεί η Επιτροπή για να εξασφαλίσει ότι τα ανακυκλωμένα ραδιενεργά μέταλλα που χρησιμοποιούνται από τη βιομηχανία για τη συσκευσία τροφίμων και ποτών είναι άκρως ασφαλή για τους καταναλωτές;

Απάντηση της κας Bjerregaard εξ ονόματος της Επιτροπής (1 Ιουλίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην κοινή απάντηση της Επιτροπής στις γραπτές ερωτήσεις P-1650/97 και P-1654/97 ττης καςτ Jensen και άλλων ((ΕΕ C 373 της 9.12.1997, σελ. 152. )).
ΓΡΑΠΤΗ ΕΡΩΤΗΣΗ E-1046/97 υποβολή: Iρigo Mιndez de Vigo (PPE) προς το Συμβούλιο (24 Μαρτίου 1997)

Θέμα: Στρατιωτικές μονάδες Sfor στη Βοσνία

Ποιά καθήκοντα έχει αναθέσει η Ευρωπαϊκή Κοινότητα στις στρατιωτικές μονάδες Sfor που αναπτύσσονται στη Βοσνία και τί περιθώριο ελιγμών έχουν;

Απάντηση (4 Ιουλίου 1997)

Η Ομάδα σταθεροποίησης «SFOR» θεσπίστηκε με το Ψήφισμα αριθ. 1088/96, της 12ης Δεκεμβρίου 1996, του Συμβουλίου Ασφαλείας του ΟΗΕ, στο οποίο ορίζονται επίσης οι κανόνες ανάληψης δεσμεύσεων. Αν και μεμονομένα κράτη της ΕΕ έχουν συμβάλει σημαντικά σε προσωπικό και σε οικονομικούς πόρους, η ΕΕ η ίδια δεν είναι υπεύθυνη για την υλοποίηση των στρατιωτικών πτυχών των Συμφωνιών DaytonΠαρισιού.

Παρά ταύτα, επίσης υπό το πρίσμα του ηγετικού ρόλου της ΕΕ στην αναδόμηση και αποκατάσταση της Βοσνίας και Ερζεγοβίνης, η ΕΕ έχει λάβει ενεργό ρόλο στη διεθνή διαδικασία λήψεως αποφάσεων η οποία οδήγησε στην ανάπτυξη της IFOR και κατόπιν της SFOR με σκοπό την παροχή ασφαλούς περιβάλλοντος για την αναδόμηση και την επιστροφή των προσφύγων.
ΓΡΑΠΤΗ ΕΡΩΤΗΣΗ E-1348/97 υποβολή: Susan Waddington (PSE) προς την Επιτροπή (21 Απριλίου 1997)

Θέμα: Γυναίκες υπάλληλοι στην Επιτροπή

Ποιό είναι το ποσοστό των γυναικών μεταξύ των ατόμων που κατέχουν θέση προϊσταμένου τμήματος, διευθυντού και γενικού διευθυντού στην Επιτροπή;

Απάντηση του κ. Liikanen εξ ονόματος της Επιτροπής (29 Μαΐου 1997)

Το ποσοστό των γυναικών που κατέχουν μέσες και ανώτατες διευθυντικές θέσεις στην Επιτροπή, στις 31 Μαρτίου 1997 έχει ως εξής:

>TABLE>

Σημειώνεται ότι η Επιτροπή έχει θέσει ετήσιους στόχους για την πρόσληψη γυναικών με στόχο την αύξηση του αριθμού των γυναικών σε όλα τα επίπεδα της κατηγορίας A, περιλαμβανομένων των διευθυντικών θέσεων.
ΓΡΑΠΤΗ ΕΡΩΤΗΣΗ E-1380/97 υποβολή: Mark Watts (PSE) προς την Επιτροπή (22 Απριλίου 1997)

Θέμα: Απαγόρευση στους ιδιοκτήτες να παραχωρούν την ιδιοκτησία τους στα Κανάρια Νησιά

Γνωρίζει η Επιτροπή την κατάσταση που επικρατεί στις Καναρίους Νήσους όπου ένας τοπικός νόμος αρνείται το δικαίωμα στους ιδιοκτήτες ακινήτων να επιτρέπουν σε φίλους και συγγενείς την διαμονή στην ιδιοκτησία τους, με πρόστιμο πολλών χιλιάδων λιρών στην περίπτωση μη σεβασμού του νόμου;

Ποιά μέτρα σκοπεύει να λάβει η Επιτροπή για την πρόληψη της επιβολής παρομοίων παράλογων περιοριστικών νόμων;

Απάντηση του κ. Monti εξ ονόματος της Επιτροπής (4 Ιουνίου 1997)

Το αξιότιμο μέλος αναφέρεται βεβαίως στο νόμο 7/1995 όσον αφορά τον τουρισμό, που ενέκρινε το Κοινοβούλιο των Καναρίων Νήσων. Ο εν λόγο νόμος αφορά, μεταξύ άλλων, την ενοικίαση ακινήτων για τουριστικούς σκοπούς και ορίζει ότι οι εν λόγω ενοικιάσεις πρέπει να πραγματοποιούνται μέσω αναγνωρισμένου τουριστικού πράκτορα.

Από την νάλυση των εν λόγω διατάξεων βάση των άρθρων 52 (ελεύθερη εγκατάσταση) και 59 (ελεύθερη παροχή υπηρεσιών) της συνθήκης ΕΚ προκύπτει ότι αυτές δεν εισάγουν διακρίσεις δεδομένου ότι ισχύουν τόσο για τους Ισπανούς ιδιοκτήτες όσο και για τους ιδιοκτήτες των άλλων κρατών μελών.

Οι εν λόγω διατάξεις έχουν θεσπιστεί για να προστατευθούν οι τουρίστες ως αποδέκτες υπηρεσιών.

Το Ευρωπαϊκό Δικαστήριο έχει αναγνωρίσει τον εν λόγω στόχο ως επιτακτικό λόγο γενικού συμφέροντος. Στην προκειμένη περίπτωση, δεδομένης της σημασίας που έχει η δραστηριότητα ενοικίασης ακινήτων για τουριστικούς σκοπούς στις Κανάριες Νήσους, ο εν λόγω στόχος συνοδεύεται από μη καταχρηστικά μέτρα.

Ωστόσο, δεδομένου ότι οι εν λόγω διατάξεις θα τεθούν σε ισχύ από τις 20 Ιουλίου 1997, πρέπει να σημειωθεί ότι η πλήρης εκτίμηση του νέου συστήματος, όσον αφορά τα άρθρα 52 και 59, δεν είναι δυνατή παρά μόνο μετά την εν λόγω ημερομηνία.

Ο νόμος αφορά μόνο τις ενοικιάσεις και όχι το δικαίωμα των ιδιοκτητών να επιτρέπουν, άνευ πληρωμής, σε φίλους και συγγενείς τη διανομή στην ιδιοκτησία τους. Το εν λόγω δικαίωμα αφορά άμεσα το καθεστώς ιδιοκτησίας το οποίο, βάσει των διατάξεων του άρθρου 222 της Συνθήκης ΕΚ, εμπίπτει στην αρμοδιότητα των καρατών μελών και ρυθμίζεται στο απίπεδο του ισπανικού ιδιωτικού δικαίου.
ΓΡΑΠΤΗ ΕΡΩΤΗΣΗ E-1719/97 υποβολή: Alexandros Alavanos (GUE/NGL) προς την Επιτροπή (23 Μαΐου 1997)

Θέμα: Κανόνες ανταγωνισμού στην εμπορία οπωρολαχανικών στην περιφέρεια Αττικής

Επιχείρηση που δραστηριοποιείται στον τομέα της συσκευασίας - τυποποίησης και συντήρησης αγροτικών προϊόντων έχει καταγγείλει με επιστολή της από 11.2.1996 προς την IV Γενική Διεύθυνση Ανταγωνισμού της Επιτροπής της Ευρωπαϊκής Ένωσης ότι το θεσμικό πλαίσιο της χονδρικής εμπορίας οπωροκηπευτικών στο λεκανοπέδιο της Αττικής, που διεξάγεται υποχρεωτικά μέσα από τον Οργανισμό Κεντρικής Αγοράς Αθηνών, αντιβαίνει ευθέως στα άρθρα 86 παρ. 2 εδάφιο γ και δ, 85 και 90 της Συνθήκης Ευρωπαϊκής Ένωσης. Στην ανωτέρω επιστολή η Γενική Διεύθυνση της Επιτροπής Ευρωπαϊκών Κοινοτήτων απάντησε με το από 23.4.1996 D/15231 έγγραφό της και μεταξύ άλλων ζήτησε πρόσθετα πληροφοριακά στοιχεία, τα οποία και απεστάλησαν από την ενδιαφερόμενη επιχείρηση.

Ερωτάται η Επιτροπή πώς τοποθετείται στην υπόθεση μετά και τα νεώτερα πληροφοριακά στοιχεία που κατατέθηκαν;

Απάντηση του κ. Van Miert εξ ονόματος της Επιτροπής (13 Ιουνίου 1997)

Η ελληνική επιχείρηση στην οποία αναφέρεται το Αξιότιμο Μέλος του Κοινοβουλίου κοινοποίησε πράγματι στην Επιτροπή, στις 23 Απριλίου 1997, νέα στοιχεία σχετικά με τις δυσκολίες πρόσβασης στην κεντρική αγορά Αθηνών για νέες επιχειρήσεις του τομέα της συσκευασίας - τυποποίησης και συντήρησης αγροτικών προϊόντων.

Λαμβανομένων υπόψη των νέων αυτών στοιχείων, το αίτημα της προαναφερθείσας επιχείρησης ως προς την ενδεχόμενη εφαρμογή των κανόνων ανταγωνισμού της συνθήκης ΕΚ αποτελεί αντικείμενο συμπληρωματικής εξέτασης το αποτέλεσμα της οποίας θα της κοινοποιηθεί απευθείας.
ΓΡΑΠΤΗ ΕΡΩΤΗΣΗ E-1689/97 υποβολή: Wolfgang Kreissl-Dφrfler (V) προς την Επιτροπή (20 Μαΐου 1997)

Θέμα: Η συμφωνία ΕΟΚ-Διακυβερνητικής Επιτροπής για το Hidrovia όσον αφορά τα λιμάνια στο πλαίσιο του σχεδίου Hidrovia

Από διάφορες πηγές πληροφορούμαι ότι υπεγράφη συμφωνία μεταξύ της Επιτροής ΕΚ και της Διακυβερνητικής Επιτροπής για το Hidrovia (CIH). Στοχεύει στη χρηματοδότηση μελετών για λιμάνια που θα συμβάλουν στην ανάπτυξη της υδάτινης οδού Παραγουάης-Παρανά.

Λαμβάνοντας υπόψη ότι έχει συναφθεί σύμβαση με ευρωπαϊκή εταιρεία για την προαναφερθείσα μελέτη και ότι το «Hidrovia» ενδέχεται να επηρεάσει σοβαρά τη Λεκάνη του ποταμού La Plata και ειδικότερα το μεγαλύτερο υγρότοπο στον κόσμο, το «Pantanal», ζητώ από την Επιτροπή να με πληροφορήσει σχετικά με:

- τη συμφωνία που υπεγράφη με τη CIH

- τη σύμβαση που υπεγράφη με την ευρωπαϊκή εταιρεία

- τους όρους των μελετών για τα λιμάνια

Απάντηση του κ. Marin εξ ονόματος της Επιτροπής (11 Ιουνίου 1997)

Η Επιτροπή και η διακυβερνητική επιτροπή της Hidrovia (CIH) υπέγραψαν, στις 10 Δεκεμβρίου 1996, σύμβαση χρηματοδότησης, με τίτλο «Establecimiento del Programa de Necesidades de 13 Puertos de la Hidrovia Paraguay-Paranα».

Η Επιτροπή, ύστερα από επιλογή που προβλέπεται στο άρθρο 113 του χρηματοδοτικού κανονισμού, ανέθεσε σε ευρωπαϊκή εταιρεία να πραγματοποιήσει τα έργα που προβλέπονται στη σύμβαση χρηματοδότησης. Η σύμβαση υπογράφηκε στις 20 Δεκεμβρίου 1996.

Οι όροι αναφοράς, στο κεφάλαιο σχετικά με τον περιβαλλοντικό αντίκτυπο, προσδιορίζουν ιδίως τις εξής πτυχές:

- προσδιορισμός όλων των στοιχείων που ενδέχεται να έχουν αντίκτυπο, οποιοσδήποτε και αν είναι αυτός,

- αξιολόγηση του αντίκτυπου στα κυριότερα στοιχεία του γύρω περιβάλλοντος (φυσικές κοινότητες, νερό,...) 7

- αξιολόγηση του αντίκτυπου του προγράμματος για την οικονομική και κοινωνική υποδομή στη ζώνη επιρροής του λιμένα 7

- πρόταση για διορθωτικά μέτρα με σκοπό την ελαχιστοποίηση του υπολειμματικού αντίκτυπου 7

- επεξεργασία προγράμματος για την προστασία του περιβάλλοντος και για την παρακολούθηση και τον έλεγχό του.
ΓΡΑΠΤΗ ΕΡΩΤΗΣΗ E-1801/97 υποβολή: Nikitas Kaklamanis (UPE) προς την Επιτροπή (28 Μαΐου 1997)

Θέμα: Προβλήματα στελέχωσης του CEDEFOP

To CEDEFOP είναι το πρώτο - και μόνο - Ευρωπαϊκό Κέντρο που έχει την έδρα του στην Ελλάδα, και συγκεκριμένα στη Θεσσαλονίκη. Πολλά έχουν ακουσθεί για τη στελέχωσή του, ενώ ήδη εκκρεμεί η μετακίνηση υπαλλήλων από το Βερολίνο, όπου είχε την έδρα του πριν, προς τη Θεσσαλονίκη, ώστε να καλυφθούν οι λειτουργικές ανάγκες του Κέντρου.

Η πρόσληψη Ελλήνων υπαλλήλων που θα μπορούσαν να στελεχώσουν με επάρκεια το Κέντρο και με ελεγχόμενο, εν πολλοίς, κόστος (αφού δεν θα υπήρχαν θέματα κάλυψης κόστους μετακίνησης, ή πληρωμής επιδομάτων εκπατρισμού) δεν ενθαρρύνεται ιδιαίτερα.

Σύμφωνα με την επίσημη δικαιολόγηση, θα πρέπει να τηρείται κάποια ισορροπία ως προς την σύνθεση του προσωπικού.

Θα ήθελα να πληροφορηθώ το αν η Ευρωπαϊκή Επιτροπή εξετάζει το ενδεχόμενο να καλύψει τις, έτσι κι αλλιώς, πιεστικές ανάγκες στελέχωσης του Κέντρου με Έλληνες υπαλλήλους (έστω σε προσωρινή βάση), ώστε να αποφευχθεί το ενδεχόμενο να μην καταφέρει το Κέντρο αυτό να ανταποκριθεί με επάρκεια στην πολύ σημαντική αποστολή του.

Απάντηση της κ.Cresson εξ ονόματος της Επιτροπής (30 Ιουνίου 1997)

Η Επιτροπή υπενθυμίζει στο αξιότιμο μέλος ότι το Cedefop αποτελεί αποκεντρωμένο κοινοτικό οργανισμό του οποίου προΐσταται διοικητικό συμβούλιο το οποίο είναι αρμόδιο και σε θέματα πολιτικής προσωπικού.

Σύμφωνα με τις πληροφορίες που έλαβε η Επιτροπή, η λειτουργία του Κέντρου είναι σήμερα πλήρως εξασφαλισμένη. Δεν υπάρχουν πιεστικά προβλήματα στελέχωσης. Σε σύνολο προσωπικού 81 ατόμων (52 μόνιμες και 29 έκτακτες θέσεις) υπάρχουν τώρα 8 κενές θέσεις. Η πλήρωση των θέσεων αυτών δεν αποτελεί προτεραιότητα για το Κέντρο καθώς είναι απαραίτητη η διατήρηση κάποιων κενών θέσεων για την επανατοποθέτηση σε αυτές μελών του προσωπικού τα οποία λείπουν με προσωρινή άδεια για προσωπικούς λόγους και τα σχετικά καθήκοντα εκτελούνται σήμερα είτε από αποσπασμένους εθνικούς εμπειρογνώμονες (από τους οποίους απασχολούνται σήμερα 7) είτε από τοπικούς υπαλλήλους, βοηθητικό και έκτακτο προσωπικό.

Όσον αφορά την κατανομή του προσωπικού ανάλογα με τη γεωγραφική του προέλευση, το διοικητικό συμβούλιο αποφάσισε, σύμφωνα με τους υπάρχοντες κανόνες σε κοινοτικό επίπεδο, ότι θα πρέπει να διατηρηθεί κάποια σχετική ισορροπία, εξασφαλίζοντας τη δίκαιη αντιπροσώπευση όλων των ιθαγενειών της Κοινότητας. Οι έλληνες υπήκοοι εκπροσωπούνται ήδη σε καλή αναλογία στο Κέντρο, καλύπτοντας το 10% των θέσεων του συνόλου του προσωπικού (εξαιρουμένων των βοηθητικών και τοπικών υπαλλήλων).
ΓΡΑΠΤΗ ΕΡΩΤΗΣΗ E-1566/97 υποβολή: Johanna Maij-Weggen (PPE) και Jan Sonneveld (PPE) προς την Επιτροπή (6 Μαΐου 1997)

Θέμα: Η εφαρμογής της Οδηγίας περί νιτρικών αλάτων, σε εθνικό επίπεδο

Μπορεί να ανακοινώσει η Επιτροπή με ποιον τρόπο τα διάφορα κράτη μέλη της ΕΕ έδωσαν ή προτίθεται να δώσουν συνέχεια στην Οδηγία περί νιτρικών αλάτων, της Ευρωπαϊκής Ένωσης;

Μπορεί συγκεκριμένα να αναφέρει η Επιτροπή εάν σε κάθε κράτος μέλος έχει θεσπισθεί μια ενιαία εκτελεστική ρύθμιση για το σύνολο της επικρατείας του ή εάν ορισμένα κράτη μέλη έχουν επιλέξει μία διαφοροποιημένη προσέγγιση;

Στην τελευταία αυτή περίπτωση, μπορεί η Επιτροπή να διευκρινίσει κατά ποιον τρόπο πραγματοποιήθηκε η διαφοροποιημένη προσέγγιση; Λόγου χάριν, ανά περιοχή, ανά τόπο εδάφους ή ανά προβληματική περιοχή (σε συνάρτηση με την περιεκτικότητα του εδάφους σε νιτρικά άλατα);

Προτίθεται η Επιτροπή να δημοσιεύσει βραχυπρόθεσμα σημείωμα σχετικά με τις διάφορες εθνικές εκτελεστικές ρυθμίσεις και για πότε θα πρέπει να αναμένεται τούτο;

Κοινή απάντηση του κας Bjerregaard εξ ονόματος της Επιτροπής στις γραπτές ερωτήσεις E-1566/97 και E-1744/97 (19 Ιουλίου 1997)

Η μεταφορά της οδηγίας του Συμβουλίου 91/676/ΕΟΚ σχετικά με την προστασία των υδάτων από την ρύπανση που προκαλούν τα προερχόμενα από γεωργικές πηγές νιτρικά άλατα στην εθνική νομοθεσία ολοκληρώθηκε σε όλα τα κράτη μέλη εκτός του Βελγίου, της Ελλάδας, της Ιταλίας, της Ολλανδίας, της Πορτογαλίας, και της Φινλανδίας.

Η Δανία, η Γερμανία, το Λουξεμβούργο, η Ολλανδία και η Αυστρία, έχουν ορίσει το σύνολο της επικράτειάς τους σύμφωνα με το άρθρο 3, (5) της οδηγίας. Η Ιρλανδία θεωρεί ότι δεν υφίσταται ουδεμία περιοχή στην επικράτειά της που θα έπρεπε να οριστεί ως ευπαθής ζώνη. Η Σουηδία και το Ηνωμένο Βασίλειο ολοκλήρωσαν τον καθορισμό των ευπαθών ζωνών. Στα υπόλοιπα κράτη μέλη δεν έχουν ολοκληρωθεί οι ορισμοί ζωνών.

Έχουν ληφθεί κώδικες χρηστής γεωργικής πρακτικής, ή το αντίστοιχό τους, για ολόκληρη την επικράτεια των κρατών μελών εκτός του Βελγίου, της Πορτογαλίας και της Ισπανίας. Έχουν επίσης ληφθεί προγράμματα δράσης από την Δανία την Ισπανία, το Λουξεμβούργο και τη Σουηδία. Στη Δανία, στη Γερμανία και το Λουξεμβούργο τα μέτρα καλύπτουν το σύνολο της Επικράτειας. Τα μέτρα της Σουηδίας ισχύουν αποκλειστικά για τις ευπαθείς ζώνες.

Η Επιτροπή δεν είναι καθόλου ευχαριστημένη με την κατάσταση που επικρατεί σήμερα σχετικά με την εφαρμογή στα περισσότερα κράτη μέλη και λαμβάνει όλα τα διαθέσιμα μέτρα για να αντιμετωπιστεί το πρόβλημα χρησιμοποιώντας και τις διαδικασίες που προβλέπονται από το άρθρο 169 της συνθήκης ΕΚ σε όλες τις περιπτώσεις που κρίνει ότι είναι απαραίτητο.

Η Επιτροπή προτίθεται να εκπληρώσει τις υποχρεώσεις που έχει αναλάβει βάσει της ως άνω οδηγίας για σύνταξη δύο εκθέσεων, μίας που να συνοψίζει τις παρασχεθείσες εκ μέρους των κρατών μελών πληροφορίες και μία δεύτερη για την εφαρμογή της οδηγίας. Προβλέπεται ότι οι εκθέσεις αυτές θα ολοκληρωθούν πριν το τέλος του τρέχοντος έτους.